Държавен вестник, бр. 61, 2014 г., стр. 116

СТР.  116	
Д Ъ Р Ж А В Е Н  В Е С Т Н И К 	
БРОЙ  61
сгради в управление на Министерството на 
отбраната или структури на пряко подчинение 
на министъра на отбраната.
Чл. 2. Помощта или помещенията по чл. 1 
се предоставят на военно-патриотични съюзи, 
неправителствени организации със сфера на 
дейност в сигурността и отбраната, сдруже­
ния на военнослужещи, резервисти, запасни, 
ветерани от войните, военноинвалиди и во­
еннопострадали, създадени като юридически 
лица за осъществяване на общественополезна 
дейност.
Чл. 3. (1) Финансовата, материалната по­
мощ и помещенията се предоставят за пряко 
и непосредствено осъществяване на обще­
ственополезна дейност, вписана в предмета 
на дейност и извършвана от лицата по чл. 2.
(2) Общественополезната дейност не може 
да има за предмет генериране на печалба 
и следва да бъде свързана изключително с 
нестопанската дейност на лицата по чл. 2.
Чл. 4. Финансовата помощ на лицата по 
чл. 2 може да бъде предоставяна под форма­
та на подпомагане на дейности, посочени в 
мотивирано искане по реда и при условията 
на глава втора, и изпълнението на проекти 
по реда и условията на глава трета. 
Чл. 5. Не се предоставя финансова помощ за:
1. дейности със стопански характер;
2. дарения, стипендии или благотворителни 
дейности;
3. дейности с развлекателен  характер и 
мероприятия с търговска цел;
4. пътувания в страната и в чужбина с 
цел отдих;
5. спортни състезания;
6. дейности, целящи финансиране на по­
литически партии;
7. дейности и проекти за предоставяне на 
социални услуги.
Г л а в а  в т о р а
ФИНАНСОВА ПОМОЩ, ПРЕДОСТАВЯНА 
ОТ МИНИСТЪРА НА ОТБРАНАТА
Раздел I
Общи положения
Чл. 6. (1) Финансова помощ се предоставя 
въз основа на годишен план на  Министер­
ството на отбраната, утвърден от министъра 
на отбраната.
(2) Планът по ал. 1 включва:
1. конкретни дейности, свързани с обще­
ственополезната дейност, осъществявана от 
лицата по чл. 2, в т. ч. и дейностите по чл. 15 
и 16 от Закона за военните паметници, които 
подлежат на финансиране; 
2. конкретен размер на средствата, пред­
назначени за финансиране на всяка от дей­
ностите по т. 1. 
(3) Координацията и контролът по изпъл­
нението на годишния план се осъществяват 
от дирекция „Социална политика“ в Минис­
терството на отбраната. Годишният план 
се подготвя до края на месец ноември на 
текущата година, като важи за следващата 
бюджетна година.
Чл. 7. Утвърденият от министъра на от­
браната годишен план на Министерството на 
отбраната се публикува на интернет страни­
цата на Министерството на отбраната.
Раздел II
Кандидатстване за финансиране
Чл. 8. Лицата по чл. 2 кандидатстват 
за финансова помощ с мотивирано искане, 
което се подава не по-късно от 31 август на 
текущата година на хартиен и на електронен 
носител в деловодството на Министерството 
на отбраната. 
Чл. 9.  Мотивираното искане съдържа:
1. тема/теми;
2. общественополезна цел;
3. план за реализация на дейността/дей­
ностите;
4. видовете разходи и размера на финансо­
вите средства, необходими за изпълнението 
на дейностите.
Чл. 10. Към искането задължително се 
прилагат заверени копия от:
1. удостоверение от съда за актуално със­
тояние, издадено не по-късно от един месец 
преди датата на внасяне на искането;
2. удостоверение от централния регистър 
на юридическите лица с нестопанска цел за 
общественополезна дейност към Министер­
ството на правосъдието;
3. регистрация по БУЛСТАТ;
4. удостоверение по чл. 87, ал. 6 от Да­
нъчно-осигурителния процесуален кодекс 
(ДОПК) за липсата на непогасени публични 
задължения, издадено не по-късно от един 
месец преди датата на внасяне на искането;
5. протокол за прието решение на управи­
телния орган на лицата по чл. 2 за отправяне 
на искане;
6. годишния доклад по чл. 40, ал. 2 от За­
кона за юридическите лица с нестопанска цел 
(ЗЮЛНЦ) за предходната календарна година; 
7. документ за открита банкова сметка 
или финансова идентификация по образец, 
заверени от обслужващата банка.
Раздел IIІ
Преценка на исканията и съставяне на годиш-
ния план на Министерството на отбраната
Чл. 11. Дейностите по допускане, одобря­
ване и предлагане на министъра на отбраната 
за финансиране на представените искания се 
извършват от комисия, назначена със заповед 
на министъра на отбраната. Със заповедта 
се определят редът за работа, критериите и 
начините за одобряване на исканията. Запо­
ведта се публикува на интернет страницата 
на Министерството на отбраната.